עגלה משלשת: דעת אנקלוס ורש"י שלש עגלות (והוא על דרך והחוט המשולש [קהלת ד' י"ב], ובאמת אין הנדון דומה לראיה, כי שלושה חוטין כרוכין זה עם זה נעשין חוט אחד משילש, אבל שלושה עזים אינם נעשין עז משולש). ודעת תרגום ירושלמי ואחריו בושארט, קלער' וראז' בת שלוש שנים, והקרוב אלי כדעת יש אומרים שהביא רד"ק בשורשים (שורש שלוש) שלישית לבטן, וכן בתלמוד בפסחים (ס"ח ע"ב) רב יוסף יומא דעצרתא עבדו ליה עגלא תלתא, פירש בעל הערוך שלישי לבטן, שהוא מובחר מכל וולדות שבפרה, כי הראשון כחוש הרבה, והשני מובחר ממנו, והשלישי מוטב מכולן, וכן בסנהדרין (ס"ה ע"ב) ומיברי להו עגלא תלתא, פירוש רך וטוב, כמו עגל שלישי לבטן, וכיוצא בזה (ישעיה ט"ו ה') עגלת שלישיה, שמנה. כל זה היה לעשות עמו כמה שהיו בני אדם רגילים לעשות בכריתת ברית, וכיוצא בזה בתב פלוטארך :Questiones romanae: Apud Beotos est sacrificium, quo cane in duas partes discisso, per carrum medium transire solent. והמינים הנזכרים כאן הם כלל המינים הכשרים ע"ג המזבח. ועיין פירושי בירמיה ל"ד י"ח.